cyanic-selkie/wikianc huggingface dataset:
ถ้าคุณแน่? อย่าแพ้ เด็ก (ประถม)!
ความช่วยเหลือ
ใน "ถ้าคุณแน่? อย่าแพ้ ป.4!" ผู้เข้าแข่งขันมีสิทธิใช้ความช่วยเหลือ 3 รูปแบบ โดยสามารถใช้ได้เพียงรูปแบบละ 1 ครั้งเท่านั้น (ไม่เหมือนกับเกมเศรษฐี ที่สามารถใช้ได้มากกว่า 1 ตัว) และสามารถใช้ได้ในการแข่งขันรอบแรกเท่านั้น ไม่สามารถใช้กับคำถามในรอบสุดท้ายได้ ซึ่งความช่วยเหลือดังกล่าว ประกอบไปด้วย หลังจากเปลี่ยนรูปแบบเป็น '''ถ้าคุณแน่? อย่าแพ้เด็ก (ประถม) !''' ได้มีการเพิ่มความช่วยเหลืออีก 2 รูปแบบ คือ โดยเมื่อได้ใช้ความช่วยเหลือข้างต้นหมดไปแล้ว (ยกเว้น ดูโพล และ สอบซ่อม) ผู้เข้าแข่งขันจะไม่สามารถขอรับความช่วยเหลือจากเพื่อนร่วมชั้นเรียนได้อีกต่อไป แต่ทั้ง 5 คน (หรือ 6 คน) จะยังคงตอบคำถามอยู่ที่โต๊ะประจำตัวของพวกเขาต่อไป ผู้เข้าแข่งขันจะต้องตอบคำถามเพียงคนเดียว โดยจะมีสิทธิ์ที่จะ Drop Out หรือ ตอบคำถามข้อนั้นให้ถูกไปเลย
อภินิหารดาบมังกรสะท้านพิภพ
อภินิหารดาบมังกรสะท้านพิภพ หรือ อภินิหาร 9 มุกล่าทะลุเวลา (The Holy Pearl; 女媧傳說之靈珠; พินอิน: Nǚ wā chuánshuō zhī líng zhū; คำแปล: ตำนานไข่มุกนฺหวี่วา) ซีรีส์ในแนวกำลังภายใน-แฟนตาซีสัญชาติจีน ออกฉายในปี ค.ศ. 2011
เนื้อเรื่อง
ติงเหยา หรือ เหยาเหยา สาวน้อยอายุ 20 ปี บุตรสาวของนักโบราณคดี ได้เดินทางข้ามเวลามายังอดีตกาลเมื่อ 3,500 ปีก่อน ณ เมืองหนานเย่ว ที่ซึ่งเป็นดินแดนแห่งเทพเจ้าผู้มีอิทธิฤทธิ์ ในยุคสมัยที่มวลมนุษยชาติเต็มไปด้วยสงคราม เธอได้พบกับเหตุการณ์ในชาติปางก่อนของเธอ ติงเหยาทำให้แจกันปีศาจแตก จนมุกดวงวิญญาณกลาดเกลื่อนไปทั่ว ติงเหยาจึงต้องสะสมมุกวิญญาณจากความอนุเคราะห์ของเหวินเทียน ลูกครึ่งมังกรที่เป็นคนรักของเซียนเย่ว ซึ่งเป็นอดีตชาติของเธอ ติงเหยาและเหวินเทียนจะต้องตามหา 12 ไข่มุกศักดิ์สิทธิ์ที่นำไปสู่การต่อสู้ระหว่างมนุษย์, เทพ และปีศาจ เพื่อกลับคืนความสงบสู่โลกดังเดิม
การสร้างและการออกฉาย
The Holy Pearl ได้เค้าโครงเรื่องมาจากการ์ตูนญี่ปุ่นเรื่องดัง ผลงานของรุมิโกะ ทะกะฮะชิ เรื่อง อินุยาฉะ เทพอสูรจิ้งจอกเงิน (犬夜叉, Inuyasha) โดยดัดแปลงเค้าโครงเรื่องมาเป็นตัวละครและการดำเนินเรื่องราว
ออกฉายทางช่อง ZJSTV ของจีนแผ่นดินใหญ่ เมื่อปี ค.ศ. 2011 สำหรับในประเทศไทยเผยแพร่ครั้งแรกทางสถานีโทรทัศน์สีกองทัพบกช่อง 7 ในเดือนสิงหาคม ค.ศ. 2013 ในช่วงหนังรอบเช้า เวลา 08:30 น. และนำกลับมาออกอากาศซ้ำอีกครั้งในเวลา 03:00 น. ในเดือนกรกฎาคม ค.ศ. 2015
กีฬากอล์ฟในโอลิมปิกเยาวชนฤดูร้อน 2014
กีฬากอล์ฟในโอลิมปิกเยาวชนฤดูร้อน 2014 เป็นการแข่งขันกีฬากอล์ฟในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 19-26 สิงหาคม ค.ศ. 2014 โดยได้จัดขึ้นที่สนาม Zhongshan International Golf Club ซึ่งการแข่งขันกีฬากอล์ฟครั้งนี้มีการแข่งขันทั้งหมด 3 รายการ คือ ประเภททีมชาย 1 รายการ และประเภททีมหญิง 1 รายการ รายการผสม 1 รายการ โดยจะมีนักกีฬาเข้าร่วมแข่งขัน 64 คน จาก 34 ประเทศ
ประเทศที่เข้าร่วมแข่งขัน
ดังต่อไปนี้:
บีสต์วอร์ส: ทรานส์ฟอร์เมอร์ส
บีสต์วอร์ส: ทรานส์ฟอร์เมอร์ส (Beast Wars: Transformers; ชื่อ Beasties: Transformers ในแคนาดา), เป็นซีรีส์โทรทัศน์แอนิเมชันคอมพิวเตอร์สัญชาติแคนาดา - อเมริกันที่เปิดตัวในปี พ.ศ. 2539 และจบลงในวันที่ 7 มีนาคม พ.ศ. 2542 โดยทำหน้าที่เป็นเรือธงของแฟรนไชส์ Transformers: Beast Wars ซีรีส์นี้มีขึ้นในอนาคตของแฟรนไชส์ "original" Transformers franchise หลังจากเหตุการณ์ใน The Transformers และนำเสนอ Maximals และ Predacons ทายาทของ Autobots และ Decepticons ตามลำดับ ในขณะที่เข้าร่วมการต่อสู้ทีมเล็ก ๆ จากแต่ละฝ่ายพุ่งชนบนโลกที่ไม่มีใครรู้จักและต้องหาทางกลับบ้านในขณะที่ทำสงครามต่อไป
เรียวจิ คิตะ
เรียวจิ คิตะ (ค.ศ. 1905 - 16 เมษายน ค.ศ. 1972) เป็นนักแสดงชายชาวญี่ปุ่น แสดงภาพยนตร์มากถึง 280 เรื่อง ตั้งแต่ปี ค.ศ. 1937 ถึง ค.ศ. 1972
วัดมงคลเทพ
วัดมงคลเทพ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำ อำเภอบางคล้า จังหวัดฉะเชิงเทรา มีที่ดิน 75 ไร่ 2 งาน 26 ตารางวา และยังเป็นสำนักปฏิบัติธรรมประจำจังหวัดฉะเชิงเทราแห่งที่ 27
วัดมงคลเทพได้รับอนุญาตให้สร้างวัดเมื่อวันที่ 11 ตุลาคม พ.ศ. 2537 ตั้งวัดเมื่อวันที่ 3 มิถุนายน พ.ศ. 2542 โดยมีนางสาวเสนาะ ปานท่าไข่ เป็นผู้ขออนุญาตสร้างวัดและบริจาคที่ดินเนื้อที่ 53 ไร่ 1 งาน 89 ตารางวา มีเจ้าอาวาสรูปที่ 1 พระอธิการบัญชา สิริวิชฺชโย ปัจจุบันได้รับแต่งตั้งเป็น พระครูภาวนาสิทธิคุณ วิ. ชพ. วัดได้รับพระราชทานวิสุงคามสีมาเมื่อวันที่ 11 พฤษภาคม พ.ศ. 2554
สิ่งก่อสร้างส่วนใหญ่เป็นอาคารร่วมสมัย แบบอาคารต่าง ๆ จะตกแต่งแบบเรียบง่าย อุโบสถเริ่มสร้างเมื่อ พ.ศ. 2551 2553 เป็นอุโบสถยกฐานสูง 1.5 เมตร ขนาด กว้าง 9.40 เมตร ยาว 30.50 เมตร ภายในอุโบสถที่ผนัง และพื้น ปูด้วยหินอ่อน ผนังภายนอก ก่ออิฐฉาบปูนแล้วฉาบด้วยทรายล้างสีขาว หน้าบันด้านทิศตะวันออก เป็นอลูมิเนียม นูนต่ำ รูปองค์สมเด็จพระสัมมาสัมพุทธเจ้า พิสดารกาย 100 องค์ หน้าบันด้านทิศตะวันตก เป็นอลูมิเนียม นูนต่ำ รูปพระมงคลเทพมุนี (สด จนฺทสโร) จำนวน 101 องค์ มีช่อฟ้า ด้านละ 3 ช่อ อุโบสถล้อมรอบด้วยกำแพงแก้ว ขนาดกว้าง 33.75 เมตร ยาว 54.85 เมตร พระประธานในอุโบสถนามว่า พระพุทธเจ้าองค์ต้นธาตุต้นธรรม
เท็ตสึ โคมาอิ
เท็ตสึ โคมาอิ (ค.ศ. 1894 – ค.ศ. 1970) เป็นนักแสดงชายชาวญี่ปุ่น แสดงภาพยนตร์มากถึง 50 เรื่อง ตั้งแต่ปี ค.ศ. 1920 ถึง ค.ศ. 1965
ทางหลวงเอเชียสาย 45
ทางหลวงเอเชียสาย 45 (AH45) เป็นถนนในโครงข่ายทางหลวงสายเอเชีย ระยะทางทั้งหมด 2030 km เริ่มต้นจากทางหลวงเอเชียสาย 1 ในเมืองโกลกาตา ประเทศอินเดีย ถึงทางหลวงเอเชียสาย 43 และทางหลวงเอเชียสาย 47 ในเมืองเบงคลูรู ประเทศอินเดีย
ทางหลวงเอเชียสายนี้ได้ผ่านทางหลวงของอินเดียหลายสาย ได้แก่ ทางหลวงอินเดีย NH 6, NH 5, NH 4, NH 46, และทางหลวงอินเดีย NH 7
ทางหลวงเอเชียสาย 43
ทางหลวงเอเชียสาย 43 (AH43) เป็นถนนในโครงข่ายทางหลวงสายเอเชีย ระยะทางทั้งหมด 3024 km เริ่มต้นจากทางหลวงเอเชียสาย 1 ในเมืองอัคระ ประเทศอินเดีย ถึงเมือง Matara ประเทศศรีลังกา
เส้นทางผ่านเมืองต่าง ๆ ของอินเดีย ได้แก่ อัคระ (บน AH1) Gwalior (ทางแยก AH47), Nagpur (ตัดกับ AH46), ไฮเดอราบาด และเบงคลูรู (AH45 และ AH47 มาบรรจบ), มทุไร และสิ้นสุดช่วงแรกที่ Rameswaram ก่อนที่จะมาเริ่มอีกช่วงหนึ่งในประเทศศรีลังกา ที่เมือง Talaimannar และผ่าน Mannar, อนุราธปุระ, Dambulla (ทางแยก AH44), Kurunegala, กัณฏิ, โคลัมโบ, กอลล์ และสิ้นสุดที่ Matara
อินเดีย
ทางหลวงสายเอเชียได้ผ่านทางหลวงในประเทศอินเดียในช่วงต่าง ๆ ได้แก่ ทางหลวงอินเดีย NH 3, ทางหลวงอินเดีย NH 75, ทางหลวงอินเดีย NH26, ทางหลวงอินเดีย NH 7 และทางหลวงอินเดีย NH 49 ผ่านรัฐต่าง ๆ ของอินเดีย ได้แก่ รัฐอุตตรประเทศ รัฐราชสถาน รัฐมัธยประเทศ รัฐมหาราษฏระ รัฐเตลังคานา รัฐกรณาฏกะ และรัฐทมิฬนาฑู
ศรีลังกา
ทางหลวงสายเอเชียได้ผ่านส่วนต่าง ๆ ในทางหลวงศรีลังกา ดังนี้
เปอร์โร อกัวโย่ จูเนียร์
เปโดร อกัวโย่ รามิเรซ (23 กรกฎาคม ค.ศ. 1979 – 21 มีนาคม ค.ศ. 2015) เป็นนักมวยปล้ำอาชีพและนักโปรโมดเตอร์ชาวเม็กซิกัน ผู้ที่ประสบความสำเร็จมีชื่อเสียงใน Lucha libre ในนาม เปอร์โร อกัวโย่ จูเนียร์ หรือ เอล ไฮโจ เดล เปอร์โร อกัวโย่ ในชีวิตจริงเป็นบุตรชายของนักต่อสู่ lucha libre ในตำนาน เปอร์โร อกัวโย่ เป็นที่รู้จักกันดีในฐานะผู้นำทีม Los Perros del Mal ซึ่งเริ่มต้นในสมาคมConsejo Mundial de Lucha Libre ในช่วงกลางปี 2004 ทีมของเขาได้กลายเป็นทีมที่สำคัญในมวยปล้ำอาชีพชาวเม็กซิกัน จุดในช่วงระหว่าง อกัวโย่ ปล้ำกับ มิสติโค และHéctor Garza ในปี ค.ศ. 2008 เขาได้ลาออกจาก CMLL เพื่อได้ไปตั้งสมาคมมวยปล้ำอาชีพอิสระของเขา Perros del Mal Producciones ที่สร้างขึ้นโดยมีสมาชิกทีมของเขาอยู่ด้วย คือ Los Perros del Mal ในเดือนมิถุนายน ค.ศ. 2010 อกัวโย่ ได้กลับมาในสมาคม Asistencia Asesoría y Administración อีกครั้งหลังจากที่ห่างหายไป 7 ปีที่เริ่มต้นการรุกรานของทีมของเขา อกัวโย่ ได้เสียชีวิตลงในวันที่ 21 มีนาคม ค.ศ. 2015 เนื่องจากเกิดอุบัติเหตุระหว่างแมทช์การปล้ำ โดยข่าวรั่วหลายแห่งทั่วโลก
ชนชั้นแรงงาน
ชนชั้นแรงงาน (working class หรือ labouring class) ประกอบด้วยผู้มีส่วนร่วมในกิจกรรมแรงงานซึ่งได้ค่าจ้างหรือเงินเดือน โดยเฉพาะกรรมาชีพและใช้แรงงานทางอุตสาหกรรม อาชีพชนชั้นแรงงาน (ดูเพิ่มเติมที่ "สีคอปกเพื่อแทนชนิดแรงงาน") ประกอบด้วยอาชีพคอปกน้ำเงิน, คอปกขาวบางอาชีพ และ คอปกชมพูส่วนใหญ่ สมาชิกของชนชั้นแรงงานต้องพึ่งพาเงินรายรับจากการใช้แรงงานแลกค่าจ้างมากเป็นพิเศษ ดังนั้น ในนิยามที่ครอบคลุมกว่า ชนชั้นแรงงานอาจรวมถึงผู้มีอาชีพเกือบทั้งหมดในธุรกิจอุตสาหรรม ซึ่งรวมถึงผู้ที่มีอาชีพในเขตเมืองของธุรกิจที่ไม่เป็นอุตสาหกรรม
ทางหลวงเอเชียสาย 46
ทางหลวงเอเชียสาย 46 (AH46) เป็นถนนในโครงข่ายทางหลวงสายเอเชีย เป็นทางหลวงที่เชื่อมต่อฝั่งตะวันตกกับตะวันออกของอินเดียเข้าด้วยกัน เชื่อมต่อกับทางหลวงเอเชียสาย 2 และเส้นทางนี้ยังเป็นที่รู้จักในระบบทางหลวงอินเดียที่ชื่อ ทางหลวงอินเดีย NH 6 มีระยะทางกว่า 1949 km จากทางหลวงเอเชียสาย 2 ในเมืองฮาว์ราห์ รัฐเบงกอลตะวันตก อินเดีย ถึงเมือง Hazira รัฐคุชราต อินเดีย ตัดกับทางหลวงเอเชียสาย 47 ที่เมืองดูห์เล รัฐมหาราษฏระ และทางหลวงเอเชียสาย 43 ที่เมืองนาคปุระ
รายชื่อเมืองที่ผ่าน
ทางหลวงสายนี้ผ่านเมืองต่าง ๆ ในรัฐเบงกอลตะวันตก รัฐฌารขัณฑ์ รัฐโอฑิศา รัฐฉัตตีสครห์ และรัฐมหาราษฏระ ดังนี้
สำนักงานความมั่นคงแห่งชาติ
สำนักงานความมั่นคงแห่งชาติ (National Security Agency) หรือ เอ็นเอสเอ (NSA) เป็นหน่วยงานข่าวกรองระดับชาติของกระทรวงกลาโหมสหรัฐ มีผู้บังคับบัญชา คือ ผู้อำนวยการข่าวกรองแห่งชาติ หน่วยงานนี้รับผิดชอบการเฝ้าระวัง การรวบรวม และการประมวลข้อมูลข่าวสารทั่วโลกเพื่อประโยชน์ในการสืบข่าวกรองและต่อต้านข่าวกรองทั้งในและนอกประเทศ เชี่ยวชาญสาขาวิชาที่เรียกว่า ข่าวกรองสัญญาณ ทั้งมีภารกิจเป็นการพิทักษ์ระบบสื่อสารและระบบข้อมูลข่าวสารของสหรัฐ โดยอาศัยมาตรการหลายประการในการบรรลุหน้าที่ ซึ่งหลัก ๆ แล้ว คือ มาตรการลับ
หน่วยงานนี้ต่างจากซีไอเอและสำนักงานข่าวกรองกลาโหม (ดีไอเอ) ตรงที่ความเชี่ยวชาญหลัก ๆ ของหน่วยงานทั้งสองอยู่ในด้านการใช้จารชน ส่วนหน่วยงานนี้ไม่ใช้วิธีรวบรวมข่าวกรองจากแหล่งข่าวที่เป็นมนุษย์อย่างเปิดเผย หน่วยงานนี้ยังได้รับมอบหมายให้คอยช่วยเหลือและประสานงานด้านข่าวกรองสัญญาณสำหรับองค์การอื่นของรัฐที่ถูกกฎหมายห้ามเข้าดำเนินงานดังกล่าวเอง อนึ่ง หน่วยงานซึ่งตั้งอยู่ที่เดียวกันกับหน่วยงานนี้ คือ กรมความมั่นคงกลาง (ซีเอสเอส) ซึ่งคอยประสานความร่วมมือระหว่างหน่วยงานนี้กับหน่วยงานกลาโหมอื่น ๆ ของสหรัฐที่รับผิดชอบการวิเคราะห์รหัสลับ และเพื่อสร้างความมั่นใจว่า การสื่อสารในประชาคมข่าวกรองสหรัฐจะเป็นไปอย่างราบรื่น ผู้อำนวยการหน่วยงานนี้จะปฏิบัติหน้าที่ผู้บัญชาการกองบัญชาการไซเบอร์สหรัฐและหัวหน้าซีเอสเอสไปพร้อมกัน
หม่อมราชวงศ์ศุภวัฒย์ เกษมศรี
พลตรี หม่อมราชวงศ์ศุภวัฒย์ เกษมศรี (26 ตุลาคม พ.ศ. 2475 - 4 ตุลาคม พ.ศ. 2559) หรือ คุณชายศุภวัฒย์ นักประวัติศาสตร์คนสำคัญของไทย และที่ปรึกษาคณะกรรมการชำระประวัติศาสตร์อยุธยา
ประวัติ
พลตรี หม่อมราชวงศ์ศุภวัฒย์ เกษมศรี เป็นโอรสในหม่อมเจ้าวัฒยากร เกษมศรี กับหม่อมละออง เกษมศรี ณ อยุธยา เป็นพระนัดดาในพระเจ้าบรมวงศ์เธอ กรมหมื่นทิวากรวงศ์ประวัติและเป็นพระราชปนัดดาในพระบาทสมเด็จพระจอมเกล้าเจ้าอยู่หัว
จุง ฟูบูกิ
จุง ฟุบุกิ เกิดเมื่อวันที่ 12 พฤษภาคม ค.ศ. 1952 ที่จังหวัดโทะยะมะ ประเทศญี่ปุ่น เป็นนักแสดงหญิงชาวญี่ปุ่น
วัดถัมภาวาส
วัดถัมภาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปะเสยะวอ อำเภอสายบุรี จังหวัดปัตตานี
วัดถัมภาวาส เดิมชื่อ วัดบางตะลุบัน หรือ วัดบางตะโละ ตั้งวัดเมื่อ พ.ศ. 2391 ในสมัยพระบาทสมเด็จพระนั่งเกล้าเจ้าอยู่หัว โดยมีพ่อท่านลังกาเป็นเจ้าอาวาสรูปแรก ท่านได้เดินธุดงค์มาถึงหมู่บ้าน ชาวบ้านจึงร่วมกันบริจาคเงินถวายให้ท่านสร้างวัดนี้ขึ้น ตามคำบอกกล่าวว่าท่านเป็นพระภิกษุที่มีปาฏิหารย์เหยียบน้ำทะเลจืดเมื่อครั้งท่านเดินทางกลับจากศรีลังกา เพราะเหตุนี้ท่านจึงได้ชื่อว่า หลวงพ่อลังกาเหยียบน้ำทะเลจืด วัดได้รับพระราชทานวิสุงคามสีมาเมื่อ พ.ศ. 2451 ในอดีตวัดแห่งนี้เคยมีความเจริญรุ่งเรืองทางพุทธศาสนา เนื่องจากเป็นโรงเรียนสอนพระปริยัติธรรมขนาดใหญ่แห่งหนึ่งในจังหวัดปัตตานี แต่วัดก็ประสบปัญหากับเหตุการณ์ความไม่สงบในชายแดนภาคใต้ของประเทศไทย ทำให้บางครั้งก็ไม่มีพระสงฆ์จำพรรษา
อุโบสถของวัดมีภาพจิตรกรรมบนผนังด้านนอกของอุโบสถ มีเรื่องราวพุทธประวัติเช่นตอนแสดงธรรมโปรดพุทธมารดา ตอนเสด็จลงจากสวรรค์ชั้นดาวดึงส์ เรื่องรามเกียรติ์ตอนทศกัณฑ์ลักนางสีดา ตอนพระยาพาลีรบทรพี และเรื่องจันทโครพตอนโจรป่าฆ่าจันทโครพไปจนถึงตอนโจรป่าหนีไป รวมถึงสอดแทรกภาพชาวบ้านไว้ในมุมของภาพต่าง ๆ
ปูชนียวัตถุที่สำคัญ ได้แก่ พระพุทธรูปทำด้วยศิลาขาว เป็นศิลปะแบบพม่า จำนวน 2 องค์ องค์ใหญ่พระเพลากว้าง 29 นิ้ว องค์เล็กพระเพลากว้าง 19 นิ้ว เจดีย์อรหันตธาตุ สร้างขึ้นเมื่อวันอังคารที่ 16 พฤษภาคม พ.ศ. 2459 โดยพระครูสมานการโกศล (เจ้าอาวาสรูปที่ 3) ซึ่งได้อรหันตธาตุมาจากปีนัง ประเทศมาเลเซีย ลักษณะเจดีย์เป็นแบบศรีวิชัย มีขนาดฐานกว้าง 9.43 เมตร สูง 23.50 เมตร
วัดวิมลวัฒนาราม
วัดวิมลวัฒนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตะลุบัน อำเภอสายบุรี จังหวัดปัตตานี
วัดวิมลวัฒนาราม เดิมชื่อ วัดคิรินทร์ พระยาสุริยสุนทรบวรภักดี (หนิแปะ) อดีตเจ้าเมืองสายบุรีบริจาคที่ดินสำหรับสร้างวัด ต่อมาเปลี่ยนชื่อเป็น วัดบางพัน แต่ชาวบ้านเรียก วัดหัวเขา และได้เปลี่ยนชื่ออีกครั้งเป็น "วัดวิมลวัฒนาราม" โดยถือเอาคำสุดท้ายแห่งราชทินนามปฐมเจ้าอาวาสคือ พระครูญาณวิมลมาต่อด้วยคำว่าวัฒนาราม ตั้งวัดเมื่อ พ.ศ. 2456 ได้รับพระราชทานวิสุงคามสีมาเมื่อ พ.ศ. 2461
อาคารเสนาสนะที่สำคัญ ได้แก่ อุโบสถมีช่อฟ้าเป็นศิลปะช่างพื้นเมือง อุโบสถได้ชำรุดไปมากโดยเฉพาะหลังคาและโครงสร้างของหลังคา ปูชนียวัตถุที่สำคัญได้แก่ พระพุทธรูปไม้แกะสลัก 3 องค์ คือ พระพุทธรูปปางสมาธิพระเพลากว้าง 20 นิ้ว พระพุทธรูปประทับยืนประนมพระหัตถ์สูง 30 นิ้ว และพระพุทธรูปปางห้ามญาติสูง 59 นิ้ว พระพุทธรูปทั้ง 3 องค์ มีลักษณะพุทธศิลป์ตามลักษณะช่างท้องถิ่น และประดิษฐานอยู่ที่ศาลาการเปรียญหลังเก่า ธรรมาสน์ ซึ่งมีคำจารึก จ.ป.ร. เป็นธรรมาสน์ที่รัชกาลที่ 5 ทรงอุทิศเนื่องในงานพระบรมศพ พ.ศ. 2451 นอกจากนั้นวัดยังมีศิลปวัตถุได้แก่ เครื่องจำพวกทองเหลืองศิลปะช่างท้องถิ่น ถ้วยชามทั้งของจีนและยุโรป และเครื่องใช้ในวิถีชีวิตประจำวัน เป็นต้น
มิโฮะ ฟุจิมะ
มิโฮะ ฟุจิมะ (藤真 美穂 Fujima Miho, เกิดเมื่อวันที่ 29 พฤศจิกายน ค.ศ. 1978 ที่เมือง จังหวัดนะงะโนะ, ประเทศญี่ปุ่น) เป็นนักแสดงหญิงชาวญี่ปุ่น
สโมสรฟุตบอลสเกินเดร์เบอูกอร์เชอ
สโมสรฟุตบอลสเกินเดร์เบอูกอร์เชอ (Klubi Futbollistik Skënderbeu Korçë) เป็นสโมสรฟุตบอลอาชีพที่ตั้งอยู่ในนครกอร์เชอ ประเทศแอลเบเนีย ปัจจุบันสโมสรเล่นอยู่ในกาเตกอรีอาซูเปรีออเร ซึ่งเป็นลีกสูงสุดในประเทศ สโมสรเคยชนะเลิศลีก 6 ครั้ง โดยครั้งแรกเมื่อ พ.ศ. 2476 แต่หลังจากนั้นก็ไม่ได้แชมป์มาตลอด 78 ปีเลย ใน พ.ศ. 2558 สโมสรได้กลายเป็นสโมสรแรกของประเทศแอลเบเนียที่ได้เข้าไปเล่นในยูฟ่าแชมเปียนส์ลีก
จุล ปัตถพงษ์
จุล ปัตถพงษ์ เกิดเมื่อ พ.ศ. 2470 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2499 ที่ เมลเบิร์น ในรุ่นไลท์เวลเตอร์เวท รอบแรก แพ้ อันโตนีโอ มาร์ซียา จากอาร์เจนตินา ตกรอบแรก เมื่อ 24 พฤศจิกายน พ.ศ. 2499
กลุ่มท้องถิ่น
กลุ่มท้องถิ่น (Local Group) เป็นกลุ่มของดาราจักรซึ่งมีดาราจักรทางช้างเผือกของเราเป็นสมาชิกอยู่ ประกอบด้วยดาราจักรมากกว่า 54 แห่ง มีจุดศูนย์กลางแรงโน้มถ่วงอยู่ระหว่างทางช้างเผือกกับดาราจักรแอนโดรเมดา กลุ่มท้องถิ่นกินเนื้อที่เส้นผ่านศูนย์กลางประมาณ 10 ล้านปีแสง และมีรูปร่างเหมือนดัมเบลล์ ประมาณการว่ากลุ่มท้องถิ่นมีมวลรวมประมาณ (1.29 ± 0.14) เท่าของมวลดวงอาทิตย์ และเป็นสมาชิกหนึ่งอยู่ใน กลุ่มกระจุกดาราจักรหญิงสาว (หรือเรียกว่าเป็น กลุ่มกระจุกดาราจักรท้องถิ่น) ด้วย
สมาชิกที่มีมวลมากที่สุดสองแห่งในกลุ่มท้องถิ่น คือ ดาราจักรทางช้างเผือก และ ดาราจักรแอนโดรเมดา ดาราจักรชนิดก้นหอยมีคานทั้งสองแห่งนี้มีดาราจักรบริวารโคจรอยู่โดยรอบเป็นระบบดาราจักร ดังนี้
ส่วนดาราจักรสามเหลี่ยม ซึ่งเป็นดาราจักรที่ใหญ่เป็นอันดับสาม และเป็นดาราจักรชนิดก้นหอยปกติเพียงแห่งเดียวในกลุ่มดาราจักรท้องถิ่น อาจเป็นดาราจักรคู่กับดาราจักรแอนโดรเมดา หรืออาจไม่ใช่ก็ได้ แต่อย่างน้อยมีความเป็นไปได้ว่า มันมีดาราจักรกลุ่มดาวปลาเป็นดาราจักรบริวาร นอกจากนี้ยังมีดาราจักรสมาชิกอื่น ๆ ของกลุ่มดาราจักรท้องถิ่นอีก ที่ถูกดึงดูดอยู่กับดาราจักรขนาดใหญ่ทั้งสามดังกล่าวข้างต้น ได้แก่ ดาราจักร IC1613 ดาราจักรแคระกลุ่มดาวนกฟีนิกซ์ ดาราจักรกลุ่มดาวสิงโต A ดาราจักรแคระกลุ่มดาวนกทูแคน ดาราจักรแคระกลุ่มดาวซีตัส ดาราจักรแคระไร้รูปร่างกลุ่มดาวม้าบิน ดาราจักร WLM ดาราจักรแคระกลุ่มดาวหม้อน้ำ ดาราจักรแคระไร้รูปร่างกลุ่มดาวคนยิงธนู
ชิโฮะ ฟูจิมูระ
ชิโฮะ ฟูจิมูระ  เกิดเมื่อวันที่ 3 มกราคม ค.ศ. 1939 ที่นครคาวาซากิ จังหวัดคานางาวะ ประเทศญี่ปุ่น เป็นนักแสดงหญิงชาวญี่ปุ่น
อาริฮิโระ ฟูจิมูระ
อาริฮิโระ ฟูจิมูระ (6 มีนาคม ค.ศ. 1934 - 16 มีนาคม ค.ศ. 1982) เป็นนักแสดงชายชาวญี่ปุ่น เกิดที่เขตชิโยดะ กรุงโตเกียว ฟูจิมูระเสียชีวิตในปี ค.ศ. 1982 ด้วยโรคเบาหวาน
พระวรวงศ์เธอ พระองค์เจ้าวรานนท์ธวัช
เรืออากาศเอก พระวรวงศ์เธอ พระองค์เจ้าวรานนท์ธวัช (19 สิงหาคม พ.ศ. 2465 – 15 กันยายน พ.ศ. 2533) มีพระนามเดิมว่า หม่อมเจ้าวรานนท์ธวัช เป็นพระโอรสในสมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย ประสูติแต่ระวี จาตุรจินดา (สกุลเดิม ไกยานนท์) มีพระเชษฐภคินีต่างพระมารดาหนึ่งพระองค์ คือ พระวรวงศ์เธอ พระองค์เจ้าสุทธสิริโสภา ทั้งสองพระองค์ได้รับการเฉลิมพระยศเป็น พระวรวงศ์เธอ พระองค์เจ้าวรานนท์ธวัช ในรัชสมัยพระบาทสมเด็จพระปกเกล้าเจ้าอยู่หัว เมื่อวันที่ 8 พฤศจิกายน พ.ศ. 2470
พระวรวงศ์เธอ พระองค์เจ้าวรานนท์ธวัช เคยทรงศึกษาที่โรงเรียนเทพศิรินทร์ ก่อนตามเสด็จพระบาทสมเด็จพระปกเกล้าเจ้าอยู่หัว ณ ประเทศอังกฤษ เมื่อปี พ.ศ. 2476 ทรงศึกษาที่โรงเรียนฮีทเมานต์ (Heath Mount) ในฮาร์ตฟอร์ดเชอร์ และทรงศึกษาต่อที่วิทยาลัยมาร์ลโบโรฮ์ (Marlborough College) และวิทยาลัยมักดาเลน (Magdalene College) มหาวิทยาลัยเคมบริดจ์ เมื่อเกิดสงครามโลกครั้งที่สอง ทรงลาออกจากวิทยาลัย และสมัครเข้าเป็นนักบินกองทัพอากาศสหราชอาณาจักร เมื่อเดือนกุมภาพันธ์ พ.ศ. 2485 พระองค์เป็นนักบินเครื่องบินขับไล่ซูเปอร์มารีน สปิตไฟร์ และทรงเข้าร่วมในการยกพลขึ้นบกที่นอร์ม็องดี ต่อมาในปี พ.ศ. 2488 พระองค์เป็นหนึ่งในสายลับเสรีไทยที่กระโดดร่มลงในประเทศไทย เพื่อร่วมปฏิบัติการแทรกซึมกับกองทัพอังกฤษ
พระองค์เสกสมรสกับหม่อมพาเมล่า จุฑาธุช ณ อยุธยา (เดิม พาเมล่า สมี; 28 พฤษภาคม พ.ศ. 2472 — 16 มิถุนายน พ.ศ. 2561) เมื่อวันที่ 10 มิถุนายน พ.ศ. 2493 มีพระโอรส-ธิดา 2 คน ได้แก่
ต่อมาพระองค์เสกสมรสกับสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เมื่อวันที่ 24 กันยายน พ.ศ. 2512 อีกทั้งยังมีความสัมพันธ์กับเจ้ากอแก้วประกายกาวิล ณ เชียงใหม่ และศรีไศล สุชาตวุฒิ
พระวรวงศ์เธอ พระองค์เจ้าวรานนท์ธวัช สิ้นพระชนม์เนื่องจากติดเชื้อในกระแสพระโลหิต เมื่อวันที่ 15 กันยายน พ.ศ. 2533 สิริพระชันษา 68 ปี มีพระราชพิธีพระราชทานเพลิงพระศพเมื่อวันที่ 8 ธันวาคม พ.ศ. 2533 ณ พระเมรุ วัดเทพศิรินทราวาสราชวรวิหาร
ศาสนาอิสลามตามประเทศ
ผู้นับถือศาสนาอิสลามเป็นกลุ่มที่มีผู้นับถือศาสนามากเป็นอันดับ 2 ของโลก สำนักวิจัยพิวได้คาดการณ์ข้อเสนอแนะว่าใน ค.ศ. 2020 มีประชากรที่เป็นมุสลิมประมาณ 1.9 พันล้านคน งานวิจัยในคริสต์ศตวรรษที่ 21 เสนอแนะว่าศาสนาอิสลามเป็นศาสนาหลักที่เติบโตเร็วที่สุดในโลก (ในด้านจำนวนร้อยละและการเผยแผ่ทั่วโลก) เนื่องจากส่วนใหญ่เป็นเพราะมุสลิมมีลูกมากกว่าผู้ที่นับถือกลุ่มศาสนาหลักอื่น ๆ มุสลิมส่วนใหญ่มาจาก 2 นิกายนี้: ซุนนี (87–90%, เกือบ 1.7 พันล้านคน)*
เอเชียใต้เป็นภูมิภาคที่มีประชากรมุสลิมมากที่สุดในโลก โดยมุสลิมประมาณหนึ่งในสามมาจากเอเชียใต้ ศาสนาอิสลามเป็นศาสนาหลักในมัลดีฟส์, อัฟกานิสถาน, ปากีสถาน และบังกลาเทศ ประเทศอินเดียเป็นประเทศที่มีประชากรมุสลิมมากที่สุดที่อยู่นอกประเทศที่มุสลิมเป็นประชากรส่วนใหญ่ โดยมีผู้นับถือมากกว่า 200 ล้านคน
ประเทศที่มีประชากรมุสลิมมากที่สุดในประเทศเดียวคือประเทศอินโดนีเซียในเอเชียตะวันออกเฉียงใต้ โดยมีมุสลิมถึง 13% ของทั้งโลก มุสลิมในประเทศแถบเอเชียตะวันออกเฉียงใต้มีประชากรมุสลิมมากเป็นอันดับ 3 ของประชากรทั้งหมด โดยประเทศที่มีประชากรมุสลิมส่วนใหญ่ในกลุ่มเกาะมลายูคือบรูไน, อินโดนีเซีย และมาเลเซีย
สำนักวิจัยพิวรายงานใน ค.ศ. 2010 ว่ามีประเทศที่มีประชากรมุสลิมส่วนใหญ่ถึง 50 ประเทศ มุสลิมประมาณ 62% ของทั้งหมดอาศัยอยู่ในภูมิภาคเอเชีย-แปซิฟิก (จากตุรกีถึงอินโดนีเซีย) ซึ่งมีผู้นับถือมากกว่าหนึ่งพันล้านคน ประเทศที่มีประชากรมุสลิมมากที่สุดคืออินโดนีเซีย ซึ่งเป็นที่ตั้งของประชากรมุสลิมถึง 12.7% รองลงมาคือปากีสถาน (11.1%), อินเดีย (10.9%) และบังกลาเทศ (9.2%) มุสลิมประมาณ 20% อาศัยอยู่ในโลกอาหรับ
สมภพ เบญจาธิกุล
สมภพ เบญจาธิกุล ชื่อเล่น หมู (เกิด 4 ตุลาคม พ.ศ. 2488) เป็นนักแสดงอาวุโสชาวไทยที่มีผลงานการแสดงมากมายหลายเรื่อง
ประวัติช่วงต้นและการศึกษา
สมภพ เบญจาธิกุล เกิดเมื่อวันที่ 4 ตุลาคม พ.ศ. 2488 ที่ อำเภอสนามชัยเขต จังหวัดฉะเชิงเทรา เป็นบุตรคนที่ 6 ในบรรดาพี่น้อง 7 คน จบการศึกษาจาก มหาวิทยาลัยเทคโนโลยีราชมงคลกรุงเทพ
เข้าสู่วงการ
สมภพเข้าสู่วงการจากการชักชวนของ ท่านมุ้ย-หม่อมเจ้าชาตรีเฉลิม ยุคล ที่เสด็จมาในงานบวชของพี่ชายของสมภพที่เป็นตากล้องให้ละโว้ภาพยนตร์และพร้อมมิตรภาพยนตร์ โดยผลงานชิ้นแรกในวงการของ สมภพ คือภาพยนตร์โทรทัศน์เรื่อง เงือกน้อย เมื่อปี พ.ศ. 2514 ตามด้วยภาพยนตร์โทรทัศน์เรื่อง หมอผี ต่อมาในปี พ.ศ. 2517 จึงได้แสดงภาพยนตร์เรื่องแรกคือเรื่อง เทพธิดาโรงแรม ภาพยนตร์เสียงในฟิล์มที่แสดงร่วมกับ สรพงศ์ ชาตรี และ วิยะดา อุมารินทร์ ในปีถัดมาคือปี พ.ศ. 2518 สมภพมีผลงานภาพยนตร์ทั้งสิ้น 2 เรื่องคือ ผมไม่อยากเป็นพันโท ภาพยนตร์เสียงในฟิล์มของท่านมุ้ยอีกเช่นกันโดยเป็นพระเอกเต็มตัวเรื่องแรกคู่กับ นัยนา ชีวานันท์ และ ความรักครั้งสุดท้าย ภาพยนตร์ของท่านมุ้ยเช่นเดิม โดยรับบทเป็น ชิดเชื้อ
และจากภาพยนตร์เรื่อง ความรักครั้งสุดท้าย ทำให้สมภพได้รับการติดต่อจาก ครูเล็ก-ภัทราวดี ศรีไตรรัตน์ หรือ ภัทราวดี มีชูธน ซึ่งเป็นนางเอกของภาพยนตร์เรื่อง ความรักครั้งสุดท้าย ให้มาแสดงละครเป็นครั้งแรกคือละครเรื่อง ไฟพ่าย ของ กฤษณา อโศกสิน ที่ ครูเล็ก กำกับให้กับทาง ช่อง 3 ในปี พ.ศ. 2519 โดยได้รับบทพระเอกแสดงคู่กับ ครูเล็ก ซึ่งละครเรื่องนี้ได้พลิกโฉมวงการละครไทยคือเป็นละครเรื่องแรกที่ไม่มีการบอกบท แต่เป็นละครที่ให้นักแสดงท่องบทก่อนถ่ายทำจริง และบันทึกเทปไว้ล่วงหน้า หลังจากนั้นจึงมีผลงานทั้งละครและภาพยนตร์มาจนถึงปัจจุบัน
ชิวิตส่วนตัว
สมภพ เบญจาธิกุล มีภรรยาแล้วไม่เปิดเผยตัวตนและมีบุตร 2 คน บุตรคนโตเป็นผู้หญิง และมี บุตรชาย 1 คนเป็นเป็นบุตรคนสุดท้อง บุตรคนสุดท้องเสียชีวิตจากประสบอุบัติเหตุทางรถ เมื่อ 5 ปีที่แล้ว
ฮิเดะโยะ ฟุจิตะ
ฮิเดะโยะ ฟุจิตะ (เกิดเมื่อวันที่ 1 กรกฎาคม ค.ศ. 1964 ที่เมืองโตเกียว) เป็นนักแสดงชายชาวญี่ปุ่น
เวนวีออลฟอลอสลีป, แวร์ดูวีโก?
เวนวีออลฟอลอสลีป, แวร์ดูวีโก? (When We All Fall Asleep, Where Do We Go?) เป็นสตูดิโออัลบัมเปิดตัวโดย บิลลี ไอลิช นักร้อง-นักแต่งเพลงชาวอเมริกัน ออกจำหน่ายเมื่อวันที่ 29 มีนาคม พ.ศ. 2562 โดยดาร์ครูม และอินเตอร์สโคปเรเคิดส์ในสหรัฐ และโพลีดอร์เรเคิดส์ในสหราชอาณาจักร ไอลิชนั้นส่วนใหญ่ร่วมเขียนอัลบั้มกับพี่ชายของเธอ ฟินเนียส โอคอนเนลล์ ผู้ที่ผลิตเพลงภายในสตูดิโอห้องนอนขนาดเล็กใน ไฮแลนด์พาร์ค, ลอสแอนเจลิสม สหรัฐอเมริกา
ในทางดนตรีแล้ว อัลบั้มเวนวีออลฟอลอสลีป, แวร์ดูวีโก? นั้นจัดเป็นป็อป, อิเล็กโทรป็อป, เอแวนท์ป็อป, และอาร์ตป็อป, แม้ว่าจะได้รับอิทธิพลจากเพลงแนวฮิปฮอป และอินดัสเทรียล เนื้อหาเพลงยังได้สำรวจเนื้อหาในด้านต่าง ๆ อาทิเช่นเยาวชนสมัยใหม่, การติดยาเสพติด, การอกหัก, การฆ่าตัวตาย และสุขภาพจิต, พร้อมกับความอ่อนไหวในเนื้อเพลงของอารมณ์ขันและความสยองขวัญ ไอลิชให้สัมภาษณ์ว่าอัลบั้มนั้นได้รับแรงบันดาลใจจากความฝันที่ชัดเจน และการตกใจตื่นจากฝันร้าย ซึ่งสะท้อนออกมาเป็นรูปปกอัลบั้ม
วัดจันทน์กะพ้อ
วัดจันทน์กะพ้อสร้างเมื่อ พ.ศ. 2358 โดยชาวมอญที่อพยพจากเมืองเมาะตะมะในสมัยพระบาทสมเด็จพระพุทธเลิศหล้านภาลัย โดยให้ชื่อว่า วัดโกว๊ะ ซึ่งแปลว่า "จันทน์กะพ้อ" ซึ่งชาวมอญถือว่าเป็นไม้มงคลเหมือนราชพฤกษ์ ต่อมาปี พ.ศ. 2495 พระราชสุทธิโสภณขอเปลี่ยนนามวัดใหม่เป็น "วัดจันทน์กะพ้อ"
ภายในวัดมีหอวัฒนธรรมซึ่งเก็บรวบรวมศิลปวัตถุมอญ แสดงวัตถุโบราณ เช่น เครื่องปั้นดินเผา เครื่องลายคราม เครื่องใช้โลหะ เครื่องแก้ว เครื่องไม้ รวมทั้งหนังสือโบราณ ใบลาน สมุดข่อย ทั้งภาษาบาลี ภาษามอญ และภาษาไทย และยังมีโครงการอนุรักษ์พันธุ์ปลาหน้าวัด วัดเป็นที่ประกอบพิธีสำคัญของชาวปทุมธานี เช่น พิธีออกฮ้อยปะจุ๊ แห่ธงตะขาบ เป็นต้น
วัดมีสถาปัตยกรรมแบบไทยมอญ โบสถ์สร้างด้วยหินอ่อนทั้งหลัง หน้าบันพระอุโบสถด้านล่างเจาะเป็นช่องเพื่อประดิษฐานพระพุทธรูปปางต่าง ๆ ส่วนด้านบนประดิษฐานตราสัญลักษณ์ฉลองการครองสิริราชย์สมบัติครบ 50 ปี ซุ้มประตูหน้าต่างเป็นปูนปั้นประดับกระจก บานประตูเป็นไม้แกะสลักรูปทวารบาล บานหน้าต่างเป็นไม้แกะสลักเช่นกันแต่เป็นเรื่องพุทธประวัติ ด้านหน้าพระอุโบสถประดิษฐานหอระฆังและเจดีย์ย่อมุมไม้สิบสองสีทอง ภายในโบสถ์ประดิษฐานพระประธานปางมารวิชัย ศิลปะอยุธยา จิตรกรรมฝาผนังด้านหลังพระประธานเขียนในราวปี พ.ศ. 2536 เป็นภาพสวรรค์โดยมีเทวดาสององค์ยืนประนมหัตถ์ หันหน้าเข้าหาพระประธาน และภาพซุ้มเรือนแก้วครอบองค์พระประธาน
วัดยังเป็นสถานที่ปฏิบัติธรรมที่มีชื่อเสียงในจังหวัดปทุมธานี และเป็นโรงเรียนเปรียญธรรม
วัดศรีสุขสถาพรราษฎร์ศรัทธาธรรม
วัดศรีสุขสถาพรราษฎร์ศรัทธาธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงสามวาตะวันออก เขตคลองสามวา กรุงเทพมหานคร
วัดศรีสุขสถาพรราษฎร์ศรัทธาธรรมตั้งเป็นวัดเมื่อปี พ.ศ. 2410 ได้รับพระราชทานวิสุงคามสีมาเมื่อ 10 สิงหาคม พ.ศ. 2451 ก่อสร้างพระอุโบสถ โดยมีนายเปียมเป็นผู้ถวายที่ดินจำนวน 11 ไร่ ให้สร้างวัด เจ้าอาวาสรูปแรกคือพระอธิการเตียม อาสโภ ต่อมาพระครูสิริขันติคุณมารับตำแหน่งเจ้าอาวาส มีการสร้างพระอุโบสถหลังใหม่เมื่อวันที่ 20 มีนาคม พ.ศ. 2534 สร้างศาลาบำเพ็ญกุศล กุฏิสงฆ์ จำนวน 5 หลัง ซุ้มประตูวัด วิหารหลวงพ่อพุทธโสธร และศาลาการเปรียญ ปัจจุบันมีพระครูสถิตชยาภินันท์ (สมชาย ชยฺยเสโน) เป็นเจ้าอาวาส ท่านได้สร้างศาลาการเปรียญต่อจนเสร็จ มีการสร้างศาลพระพรหมและศาลพ่อปู่ฤๅษีไว้ที่หน้าพระอุโบสถหลังเก่า ภายในวัดยังมีต้นศรีมหาโพธิ์ที่นำกิ่งพันธุ์มาจากประเทศอินเดียและต้นตะเคียนซึ่งได้ทำศาลไว้ให้ผู้ที่มีความศรัทธาเข้ามากราบไหว้
ความอิ่มตัวออกซิเจน
ความอิ่มตัวออกซิเจน (oxygen saturation) โดยทั่วไปหมายถึงความอิ่มตัวออกซิเจนของฮีโมโกลบินในเลือด ซึ่งก็คือสัดส่วนของฮีโมโกลบินที่จับกับออกซิเจนเต็มที่ (อิ่มตัว) ต่อฮีโมโกลบินทั้งหมด (อิ่มตัว+ไม่อิ่มตัว) ในเลือด มีค่าปกติอยู่ที่ร้อยละ 95-100 หากน้อยกว่านี้โดยเฉพาะน้อยกว่าร้อยละ 90 มักถือว่ามีภาวะเลือดมีออกซิเจนน้อย
โรตี
โรตี เป็นอาหารชนิดหนึ่ง ทำจากแป้ง นวดแล้วนำไปทอดหรือปิ้งเป็นแผ่นบาง ๆ รับประทานเป็นของหวานหรือรับประทานพร้อมอาหารคาวอื่น ๆ ในประเทศไทยมักจะคุ้นกับโรตีที่ทอดเป็นแผ่นนุ่ม ราดด้วยนมข้นและน้ำตาลทรายเป็นของหวาน
คำว่า โรตี เป็นคำศัพท์ที่พบได้ในหลายภาษา ได้แก่ ภาษาฮินดี, อุรดู, ปัญจาบี, โซมาลี, อินโดนีเซีย และมลายู ซึ่งทั้งหมดมีความหมายว่า ขนมปัง
ชื่อ
โดยทั่วไปแล้ว คำว่า โรตี นั้น อาจหมายถึง ขนมปัง หรือผลิตภัณฑ์จากแป้งหลากหลายชนิด เช่น จปาตี และผุลกา ซึ่งผลิตภัณฑ์แป้งหรือขนมปังแต่ละอย่างต่างก็มีชื่อเฉพาะแตกต่างกันไป สำหรับในภาษามราฐี มักจะเรียกว่า จปาตี หรือ โปลี ส่วนในคุชรตี เรียกว่า "โรตลี" ในภาษาปัญจาบีเรียกว่า ผุลกา (Phulka) และมักจะใช้เรียกขนมปัง โดยมากจะการใช้คำนี้จะหมายถึงแป้งแบนกลม ไม่ขึ้นฟู อย่างที่รับประทานกันทั่วไปในประเทศอินเดียและปากีสถาน  ส่วนแป้งแบบใส่ยีสต์ให้ขึ้นฟูนั้น จะเรียกว่า "นาน" (naan) ซึ่งเดิมมีกำหนดจากทางตะวันตกเฉียงเหนือของเอเชียใต้และเอเชียกลาง บางครั้งชาวตะวันตกจะเรียกโรตีแบบนี้ว่า 'balloon bread' หรือ ขนมปังพอง
นอกเอเชียใต้
ในประเทศมาเลเซีย คำนี้มีความหมายรวมถึงผลิตภัณฑ์แป้งทุกอย่าง รวมทั้งขนมปังแบบตะวันตกและขนมปังดั้งเดิมของปัญจาบี โรตีนั้นส่วนใหญ่จะทำมาจากแป้งข้าวสาลี ทอดบนกระทะแบนหรือโค้งเล็กน้อย เรียกว่า ตาวา (tawa) โดยนิยมทานเป็นอาหารหลักร่วมกับกับข้าวหรืออาหารอื่น อาจทาด้วยเนยใสหรือโยเกิร์ตขาว
จักรภัทร อังศุธนมาลี
จักรภัทร อังศุธนมาลี ชื่อเล่น ตรัย เกิดเมื่อวันที่ 17 มีนาคม พ.ศ. 2545 เป็นนักแสดงและนายแบบชาวไทย เริ่มเข้าสู่วงการบันเทิงจากเวทีประกวด Smart Boy 2018 ในเวทีการประกวดไทยซูเปอร์โมเดลคอนเทสต์ 2018 เขาเป็น 1 ในรอบ 12 คนสุดท้าย และเป็นผู้ที่ชนะเลิศได้รับตำแหน่งสมาร์ทบอย 2018 ในปัจจุบันเป็นนักแสดงในสังกัดช่อง 7 เอชดี มีผลงานละครที่เป็นที่รู้จักกันดี คือ เด็กเสเพล และ หลงกลิ่นจันทน์
โรตี
โรตีไทย
ในประเทศไทยนั้น คำว่า "โรตี" หมายถึง แป้งชนิดที่เรียกว่า "ไมทาปราฐา" แบบเดียวกันกับ โรตีมาเรียม โรตีจาเน หรือ โรตีกอนเด ในอาหารอินโดนีเซีย โรตีจาไน ในอาหารมาเลเซีย และ โรตีปราตา ในอาหารสิงคโปร์ แต่คนไทยไม่นิยมรับประทานโรตีกับแกงที่มีกลิ่นเครื่องเทศรุนแรง จึงนิยมโรยหน้าด้วยนมข้นหวาน น้ำตาลทราย บางครั้งก็ใส่ไข่ไก่ลงไปขณะกำลังทอดแป้งบนกระทะ รับประทานขณะร้อนหรืออุ่น โดยมีลักษณะเป็นของหวานมากกว่าของคาว แต่โรตีที่รับประทานกับแกง หรือที่เรียกว่า โรตีจิ้มแกง มีจำหน่ายอยู่ชุมชนมุสลิมในกรุงเทพมหานคร และจังหวัดในแถบภาคใต้ โดยมากจะรับประทานคู่กับแกงไก่ และแกงมัสมั่นเนื้อ เสิร์ฟพร้อมกับอาจาด
จักรภัทร อังศุธนมาลี
ประวัติ
จักรภัทร อังศุธนมาลี ชื่อเล่นว่า ตรัย เกิดเมื่อวันที่ 17 มีนาคม พ.ศ. 2545 เป็นนักแสดงและนายแบบชาวไทย เกิดที่จังหวัดอ่างทอง สำเร็จการศึกษาชั้นมัธยมศึกษาที่โรงเรียนอัสสัมชัญนครราชสีมา ปัจจุบันกำลังศึกษาอยู่ที่ สาขาวิทยาศาสตร์การกีฬาและการพัฒนากีฬา คณะสหเวชศาสตร์ มหาวิทยาลัยธรรมศาสตร์ มีความสามารถพิเศษคือ บาสเกตบอล, ร้องเพลง
การทำงาน
จักรภัทร เริ่มเข้าสู่วงการบันเทิงจากเวทีประกวด Smart Boy 2018 เป็น 1 ในรอบ 12 คนสุดท้าย และเป็นผู้ที่ชนะเลิศได้รับตำแหน่งสมาร์ทบอย 2018 จากนั้นจึงได้เซ็นสัญญาเป็นนักแสดงในสังกัดสถานีโทรทัศน์สีกองทัพบกช่อง 7 และช่อง 7 เอชดี เขามีผลงานละครเรื่องแรก คือ บ้านปั้นดาว ต่อมาเขามีผลงานที่เป็นที่รู้จักกันคือ เด็กเสเพล ในบทบาทของ "แมน" และหลงกลิ่นจันทน์ ในบทบาทของ "ทางไท" ถือได้ว่าเป็นนักแสดงอีกคนหนึ่งของช่อง 7 เอชดีที่น่าจับตามองเป็นอย่างมาก ทั้งทักษะการแสดงที่พัฒนาขึ้นอย่างมากจากละครเรื่องก่อนๆ และความหล่อน่ารักสดใสสไตล์วัยรุ่น
โรตี
โรตีไทย
ปัจจุบันมีการทำโรตีหลายรสชาติ โดยที่นิยมกันมากคือการใส่กล้วยหอม โดยนำมาสับเป็นแว่นเล็ก ๆ แล้วโรยไปบนแป้งโรตีขณะทอดร้อน ๆ นอกจากนี้ยังมีโรตีราดแยมผลไม้และใส่เครื่องปรุงรสอื่น ๆ เช่น ช็อกโกแลต กาแฟ และยังมีโรตีพิซซ่า ซึ่งเป็นการผสมผสานรสชาติของตะวันออกและตะวันตกไว้ด้วยกัน
โรตีในประเทศไทย มีทั้งในร้านอาหารและขายตามรถเข็น ผู้ขายจะทอดโรตีตามคำสั่งลูกค้า เมื่อปรุงเสร็จ จะพับและม้วนเป็นท่อนยาว ห่อด้วยกระดาษ หากเป็นโรตีที่มีไส้ ก็จะมีการหั่นเป็นชิ้นสี่เหลี่ยมเล็ก ๆ ราดด้วยนมข้นและน้ำตาลทราย ปัจจุบันพบว่าผู้ขายจำนวนมากในประเทศไทยเป็นผู้สืบเชื้อสายมาจากเอเชียใต้ ได้แก่ ปากีสถาน อินเดีย และบังกลาเทศ
ราคาโรตีแต่ละร้านจะแตกต่างกันออกไป เริ่มจากประมาณ 10 บาท ขึ้นไปจนถึง 60 บาท
โรตีของอินเดียตะวันตก
ในอินเดีย นอกจากคำว่า โรตี ยังมีชื่อเรียกว่า จปาตีหรือนาน โดยส่วนมากใช้แป้งสาลีผสมน้ำเปล่านวดจนเนียน จากนั้นแบ่งแป้งออกเป็นก้อน เพื่อนำไปทาบกระทะให้ร้อนและกรอบ หรือนำไปนาบไว้ภายในโอ่งขนาดใหญ่ที่สุ่มไฟใว้ข้างในจนร้อน เพื่อให้แป้งแห้งและกรอบฟู โดยทานกับเครื่องเคียงประเภทแกงเนื้อหรือแกงรสจัดแบบต่าง ๆ ในท้องถิ่น
วัดนินสุขาราม
วัดนินสุขาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางบอนเหนือ เขตบางบอน กรุงเทพมหานคร
อินฟินิตไฟลต์
อินฟินิตไฟลต์ (Infinite Flight) เป็นเกมจำลองการบินและการควบคุมการจราจรทางอากาศ มีให้บริการสำหรับอุปกรณ์ไอโอเอสและแอนดรอยด์ อินฟินิตไฟลต์ยังมีชุมชนของผู้เล่น ที่ร่วมกันสร้างกิจกรรม, สายการบินและองค์การการบินเสมือนจริง (Virtual Organisation) รวมถึง IFATC ที่ผู้เล่นสามารถโต้ตอบซึ่งกันและกันกับผู้ควบคุม และยังรับบทบาทเฉพาะภายในเกม เช่น การเป็นนักบินของสายการบินเสมือนจริง หรือการเป็นผู้ควบคุมจราจรทางอากาศมืออาชีพ
วัดนินสุขาราม
วัดนินสุขารามได้รับอนุญาตให้สร้างวัดเมื่อวันที่ 25 มิถุนายน พ.ศ. 2508 และกระทรวงศึกษาธิการได้ประกาศตั้งเป็นวัดเมื่อวันที่ 20 สิงหาคม พ.ศ. 2511 โดยนายนินและนางทองสุข ชูสังข์ ได้สละที่ดินจำนวน 25 ไร่ เพื่อสร้างวัด จึงได้ตั้งชื่อวัดตามผู้บริจาค ก่อสร้างอุโบสถในปี พ.ศ. 2513 แล้วเสร็จในปี พ.ศ. 2514 และสร้างปูชนียวัตถุต่าง ๆ ในอุโบสถ โดยมีหลวงพ่อพุทธชินราชจำลองเป็นพระพุทธรูปปางมารวิชัย สร้างเมื่อ พ.ศ. 2514 เป็นองค์พระประธาน พร้อมด้วยรูปหล่อพระอัครสาวกเบื้องซ้ายเบื้องขวา พระโมคคัลลานะ พระสารีบุตร พระพุทธรูปปางลีลาหน้าอุโบสถ ได้รับพระราชทานวิสุงคามสีมาเมื่อวันที่ 15 มิถุนายน พ.ศ. 2521 และได้กำหนดจัดงานพิธีผูกพัทธสีมาฝังลูกนิมิตขึ้นเมื่อวันที่ 1 เมษายน พ.ศ. 2522
อุโบสถมีช่อฟ้า ใบระกา หางหงส์ หลังคาลด 3 ชั้น หน้าบันปั้นเป็นพระพุทธรูปปางนาคปรก จิตรกรรมฝาผนังในอุโบสถเป็นเหตุการณ์ในพุทธประวัติ ในวัดยังมีศาลเจ้าพ่อสมรักษ์ ก่อตั้งขึ้นด้วยความเชื่อจากการเกิดอสุนีบาต (ฟ้าผ่า) ขึ้นบ่อยครั้งในเขตวิสุงคามสีมา
อินฟินิตไฟลต์
ระบบเกม
อินฟินิตไฟลต์จะมีโหมดผู้เล่นเดี่ยวและผู้เล่นหลายคน รวมถึงตัวเลือกในควบคุมการจราจรทางอากาศ ในฐานะเกมมือถือ Infinite Flight อาศัยเครื่องวัดความเร่งของอุปกรณ์เพื่อควบคุมการบิน
สนามบิน
ในอินฟินิตไฟลต์ จะมีการจำลองสนามบินขึ้นมาในสภาพแวดล้อมจริง สนามบินบางแห่งจะมีสิ่งก่อสร้างสามมิติ (3D Airport) เช่นอาคารผู้โดยสารและอุปกรณ์ภาคพื้น ซึ่งสร้างโดยผู้พัฒนาเกมและอาสาสมัครที่เป็นส่วนหนึ่งของทีมจัดสร้างและแก้ไขสนามบินของอินฟินิตไฟลต์
ชุมชน
ชุมชนของอินฟินิตไฟลต์ (Infinite Flight Community; IFC) จะเป็นระบบเว็บบอร์ดที่พัฒนาโดยดิสคอร์ส ที่ให้ผู้ใช้เข้ามาสร้างโพสต์และพูดคุยกันในแต่ละหัวข้อต่าง ๆ โดยหัวข้อโพสต์ทั้งหมดจะอยู่ในเรื่องของเกมและการบิน
นอกจากนี้แล้วอินฟินิตไฟลต์ยังมีชุมชนดิสคอร์ดเป็นของตนเอง ซึ่งผู้ใช้จะต้องเป็นสมาชิกโปร ก่อน จึงจะเข้าใช้งานชุมชนดิสคอร์ดได้ โดยในดิสคอร์ดจะมีการพูดคุยในแต่ละหมวดช่องแชท สมาชิกชุมชนดิสคอร์ดจะมีสิทธิในการเข้าถึงการประกวดแข่งขันต่าง ๆ สำหรับอินฟินิตไฟลต์และติดตามการพัฒนาเกมได้
กิจกรรม
ทั้งในชุมชนเว็บบอร์ดและดิสคอร์ด จะมีการจัดกิจกรรมการบินร่วมกัน โดยผู้สร้างจะโพสต์ลงในหัวข้ออีเวนต์ ผู้ใช้คนอื่น ๆ สามารถเข้าร่วมกิจกรรมได้ ซึ่งจะจัดในระบบเซิร์ฟเวอร์รวม (Multiplayer Server) ในการจำลองบรรยากาศการบินที่เสมือนจริงยิ่งขึ้น
สายการบินและองค์การการบินเสมือนจริง
สายการบินสมือนจริง (Virtual Airlines: VA) และองค์กรการบินเสมือนจริง (Virtual Organisation; VO) ของอินฟินิตไฟลต์ เป็นการจำลองหน้าที่สายการบินของผู้เล่นในเกม โดยจะสวมบทบาทเป็นนักบินของสายการบินต่าง ๆ ทั่วโลก และจะมีผู้เล่นส่วนหนึ่งที่สวมบทบาทเป็นผู้บริหาร (Staff) ของสายการบินเสมือนจริง ที่จะคอยดูแลการบินของสายการบิน โดยสายการบินเสมือนจะมีชุมชนดิสคอร์ดเป็นของตนเอง ที่สามารถพูดคุยและแจ้งข้อมูลข่าวสารระหว่างกัน
IFATC
การควบคุมการจราจรทางอากาศของอินฟินิตไฟลต์ (Infinite Flight ATC; IFATC) จะเป็นกลุ่มผู้เล่นหนึ่ง ที่สวมบทบาทเป็นผู้ควบคุมการจราจรทางอากาศ โดยจะมีการสอบคัดเลือกเพื่อเข้ากลุ่ม IFATC สมาชิก IFATC จะสามารถเข้าควบคุมการจราจรในเซิฟเวอร์มืออาชีพ (Expert Server) ได้
IFAET
ทีมจัดสร้างและแก้ไขสนามบินของอินฟินิตไฟลต์ (Infinite Flight Airport Editing Team; IFAET) เป็นกลุ่มผู้เล่นที่ถูกคัดเลือกให้พัฒนาโครงสร้างสามมิติของสนามบินต่าง ๆ ในเกม โดยสมาชิก IFAET จะสามารถเลือกสร้างสนามบินใดก็ได้ และสามารถโพสต์ความคืบหน้าในชุมชนได้
ยุมิโกะ ฟุจิตะ
ยุมิโกะ ฟุจิตะ (藤田 弓子; เกิดเมื่อวันที่ 12 กันยายน ค.ศ. 1945 ที่เมืองเมะงุโระ, โตเกียว, ประเทศญี่ปุ่น) เป็นนักแสดงหญิงชาวญี่ปุ่น
ตำบลลำสนธิ
ลำสนธิ เป็น 1 ใน 6 ตำบลของอำเภอลำสนธิ จังหวัดลพบุรี เป็นตำบลที่มีทางรถไฟสายตะวันออกเฉียงเหนือตัดผ่าน (สายชุมทางแก่งคอย - ชุมทางบัวใหญ่) เป็นที่ตั้งของอุโมงค์เขาพังเหย เป็นอุโมงค์ทางรถไฟลอด 1 ใน 7 แห่งของประเทศไทย มีพื้นที่ในเขตรักษาพันธุ์สัตว์ป่าซับลังกา และเป็นที่ตั้งของศูนย์ราชการของอำเภอ
ที่ตั้งและอาณาเขต
ตำบลลำสนธิมีอาณาเขตติดต่อกับอำเภอและจังหวัดใกล้เคียงดังนี้
ประวัติ
ในแผนที่เดินทัพในรัชกาลที่ 1 พระบาทสมเด็จพระพุทธยอดฟ้าจุฬาโลกมหาราช มีปรากฏว่า จุด "สนธิกำลัง" อยู่ที่บริเวณนี้ ในการที่จะยาตราทัพไปสู่ที่ราบสูงโคราช และสู่หัวเมืองลาว ทั้งเวียงจันทน์ และหลวงพระบาง โดยที่เส้นทางคมนาคมในสมัยโบราณนั้นใช้เส้นทางตามลำน้ำเป็นหลัก กองทัพจากศูนย์กลางคือ กรุงเทพมหานครจะไปยังหัวเมืองตะวันออกเฉียงเหนือหรือแดนลาวนี้ ต้องรวมพลกันที่กรุงเทพฯ และหัวเมืองที่อยู่เหนือขึ้นไป เช่น เมืองสวรรค์ (อำเภอสรรคบุรี จังหวัดชัยนาท) เมืองอินทร์ (อำเภออินทร์บุรี จังหวัดสิงห์บุรี) เมืองพรหม (อำเภอพรหมบุรี จังหวัดสิงห์บุรี) เมืองป่าโมก เมืองวิเศษไชยชาญ ซึ่งเป็นเมืองที่อยู่ในอ่างทอง จะมารวมพลบรรจบกันกับทัพเมืองหลวงที่กรุงเก่า คือพระนครศรีอยุธยา แล้วเดินทางโดยเรือแพไปตามลำน้ำป่าสัก ที่วัดหลวงพ่อพนัญเชิงไปบรรจบกำลังกับเมืองสระบุรี ที่เตรียมรับอยู่ ณ ตำบลแก่งคอย (อำเภอแก่งคอย จังหวัดสระบุรี) ซึ่งมีแก่งหินใหญ่ขวางลำน้ำป่าสักอยู่ ต้องคอยท่าเปลี่ยนเรือแพชุดใหม่กันที่นั่น อันเป็นจุดนัดพบ คือแก่งคอยไปตามลำน้ำป่าสักที่มีกำลังของเมืองชัยบาดาลรออยู่ ณ จุดหมายของการรวมทัพใหญ่ที่บริเวณเมืองบัวชุม และหัวเมืองทางเหนือของแม่น้ำป่าสักขึ้นไปคือ เมืองวิเชียรบุรี เมืองเพชรบูรณ์ เมืองหล่มสัก เมืองหล่มเก่า (อำเภอหล่มสัก อำเภอหล่มเก่า จังหวัดเพชรบูรณ์-รวมทั้งอำเภอวิเชียรบุรี ซึ่งปัจจุบันเป็นอำเภอหนึ่งของเพชรบูรณ์) ได้ล่องเรือมาตามแม่น้ำป่าสักจากเหนือลงใต้ มาบรรจบกับกองทัพที่ทวนน้ำจากใต้ขึ้นเหนือ บริเวณที่มาพบกันนั้น คือจุดที่ลำน้ำสายหนึ่งมาบรรจบกับแม่น้ำป่าสัก แล้วจัดกระบวนทัพเป็นกระบวนบก จัดหมวดหมู่กรมกองกันอยู่บริเวณเชิงเทือกเขาสูงชัน ที่ตระหง่านอยู่ทางทิศตะวันออกเป็นการ "สนธิกำลัง" กันอย่างสมบูรณ์ เพื่อยาตราต่อไปยังที่หมาย
"ลำน้ำที่มาบรรจบกับแม่น้ำป่าสัก และกำลังที่มาทางเรือได้จัดเป็นกระบวนบกนั้น มีชื่อว่า ลำน้ำสนธิ และบริเวณที่จัดกระบวนทัพ พักผ่อนไพร่พล ดำเนินการสนธิกำลังกันนั้น คือบ้านลำสนธิ หรือบ้านสนธิ"
เดิมหมู่บ้านลำสนธิเป็นหมู่บ้านในการปกครองตำบลหนองยายโต๊ะ อำเภอชัยบาดาล ต่อมาในปี พ.ศ. 2514 หมู่บ้านได้ย้ายมาขึ้นการปกครองกับตำบลหนองรี ก่อนที่ในปี พ.ศ. 2518 ได้แบ่งหมู่ที่ 3–7 และหมู่ที่ 10 ของตำบลหนองรี ตั้งขึ้นเป็น "ตำบลลำสนธิ" ต่อมาในวันที่ 1 ตุลาคม พ.ศ. 2529 นายนิยม วรปัญญา สมาชิกสภาผู้แทนราษฎรจังหวัดลพบุรี ได้ยื่นเรื่องราวต่อราชการ ขอให้ตั้งกิ่งอำเภอขึ้นที่ตำบลลำสนธิ โดยเสนอให้รวมท้องที่ตำบลเขารวก ตำบลกุดตาเพชร ตำบลหนองรี ตำบลซับสมบูรณ์ เพื่อรวมขึ้นเป็นกิ่งอำเภอ ปีต่อมา พ.ศ. 2530 กรมการปกครองได้พิจารณาดำเนินการจัดตั้งกิ่งอำเภอ ซึ่งจังหวัดลพบุรีได้เสนอขอตั้งกิ่งอำเภอลำสนธิในท้องที่อำเภอชัยบาดาล ซึ่งกรมการปกครองได้บรรจุเข้าแผนการจัดตั้งกิ่งอำเภอและอำเภอระยะ 5 ปี (พ.ศ. 2530 - 2534)
การปกครองส่วนภูมิภาค
ตำบลลำสนธิแบ่งพื้นที่การปกครองออกเป็น 5 หมู่บ้าน ได้แก่
การปกครองส่วนท้องถิ่น
ท้องที่ตำบลลำสนธิ มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลลำสนธิ ครอบคลุมพื้นที่ตำบลลำสนธิทั้งหมด ซึ่งเดิมมีฐานะเป็นสภาตำบลลำสนธิและยกฐานะขึ้นเป็นองค์การบริหารส่วนตำบลลำสนธิในวันที่ 25 ธันวาคม พ.ศ. 2539
ประชากร
พื้นที่ตำบลลำสนธิประกอบด้วยหมู่บ้านทั้งสิ้นจำนวน 6 หมู่บ้าน มีจำนวนประชากร 3,239 คน แบ่งเป็นชาย 1,597 คน หญิง 1,642 คน (เดือนธันวาคม 2564) เป็นตำบลที่มีประชากรมากเป็นอันดับ 5 ในอำเภอลำสนธิ
* ปี '''พ.ศ. 2558''' มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
คะนะโกะ ฟุกะอุระ
คะนะโกะ ฟุกะอุระ (4 เมษายน ค.ศ. 1960 - 25 สิงหาคม ค.ศ. 2008) เป็นนักแสดงหญิงชาวญี่ปุ่น
ธงชัย เทพธานี
ธงชัย เทพธานี เกิดเมื่อ 11 มิถุนายน พ.ศ. 2479 ที่ สมุทรสาคร เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2503 ที่ กรุงโรม ในรุ่นเวลเตอร์เวท รอบแรกได้บาย รอบสอง แพ้ อันเดรส นาวาร์โร จากสเปน ตกรอบ เมื่อ 27 สิงหาคม พ.ศ. 2503 และเคยได้เหรียญทองแดงรุ่นเวลเตอร์เวท ในกีฬาเอเชียนเกมส์ พ.ศ. 2501 ที่ โตเกียว
คาซูเอะ ฟูกิอิชิ
คาซูเอะ ฟูกิอิชิ (เกิดเมื่อวันที่ 28 กันยายน ค.ศ. 1982) เป็นนักแสดงหญิงชาวญี่ปุ่น
แม่น้ำสายบุรี
แม่น้ำสายบุรี เป็นแม่น้ำสายหนึ่งในจังหวัดนราธิวาส จังหวัดยะลา และจังหวัดปัตตานี ต้นน้ำเกิดจากเขาบาตูตาโมง เขาลีแป และเขาอาเนาะยงในเขตอำเภอสุคิริน จังหวัดนราธิวาส ไหลจากทางทิศใต้ขึ้นไปทางทิศเหนือ ผ่านเขตอำเภอจะแนะ อำเภอศรีสาคร และอำเภอรือเสาะ เข้าเขตจังหวัดยะลา ผ่านเขตอำเภอรามัน จากนั้นเข้าเขตจังหวัดปัตตานี ผ่านเขตอำเภอกะพ้อ ก่อนไปลงอ่าวไทยในเขตอำเภอสายบุรี แม่น้ำมีความยาวประมาณ 202 กิโลเมตร ตอนต้นน้ำเรียกว่า คลองอัยยาเด๊ะ
ลำน้ำสายบุรีมีลักษณะคดโค้ง มีตลิ่งสูงชัน มีแนวแก่งหินกลางลำน้ำ บางแห่งเป็นเวิ้งหาดทรายและในแม่น้ำมีร่องน้ำลึก ตลอดแนวทิวเขาสันกาลาคีรีเขตภูมิประเทศนี้มีลำน้ำสาขามากมายที่เกิดจากร่องลำธารต่าง ๆ บนภูเขา ลำธารเหล่านี้ไหลลงสู่แม่น้ำสายบุรี คลองสาขาที่สำคัญและมีขนาดใหญ่จะอยู่ทางทิศเหนือใกล้ชายฝั่งทะเล ได้แก่ คลองบีโฆ คลองสายบุรี คลองไม้แก่น คลองกอตอ และคลองปะดอซา
ผู้คนที่อยู่อาศัยที่พื้นที่ลุ่มแม่น้ำนี้ส่วนใหญ่มีอาชีพทำสวนยางพาราและสวนไม้ผลเช่นทุเรียนหรือลองกอง แบ่งเขตวัฒนธรรมเป็น 2 แบบ คือ นิเวศวัฒนธรรมภูเขา ซึ่งตั้งบ้านเรือนในเขตภูเขา ส่วนใหญ่เป็นกลุ่มบ้านใหม่ที่คนจากภายนอกอพยพมาบุกเบิกพื้นที่ป่าเพื่อเกษตรกรรม เช่น บ้านไอร์แตแต บ้านไอร์บาลิง บ้านไอร์จูโจ๊ะ เป็นต้น อีกกลุ่มหนึ่งคือ นิเวศวัฒนธรรมที่ราบลุ่ม ซึ่งตั้งบ้านเรือนอยู่ในที่ราบลุ่มทุ่งนาระหว่างภูเขากับแม่น้ำสายบุรี มีประวัติศาสตร์อันยาวนานเกือบสองร้อยปี ได้แก่ บ้านซากอ บ้านตอแล และบ้านตามุงในอำเภอศรีสาคร
การค้าปลีก
การค้าปลีก (retail) คือ การค้าขายสินค้าหรือบริการแก่ผู้บริโภคผ่านทางช่องทางต่าง ๆ เพื่อแสวงหากำไร ความต้องการของสินค้าสร้างผ่านการพัฒนาการตลาดและการส่งเสริมการขาย เพื่อตอบโจทย์ความต้องการของผู้บริโภค ผ่านทางห่วงโซ่อุปทาน ในช่วง ค.ศ. 2000 มีการค้าปลีกมากมายที่เกิดขึ้นออนไลน์ ผ่านทางการจ่ายแบบอิเล็กทรอนิกส์ และจัดส่งผ่านทาง ผู้ส่งสารหรือไปรษณีย์ การค้าปลีกยังคลอบคลุมถึงการบริการอื่น ๆ เช่น การส่ง ในขณะเดียวกันคำว่า การค้าปลีก สามารถนำไปใช้เมื่อผู้ให้บริการสนองความต้องการต่อคนจำนวนมาก เช่น เพื่อสาธารณะ ร้านค้านั้นอาจจะอยู่ข้างถนนในย่านชุมชน ศูนย์การค้า หรือ ถนนคนเดิน การค้าปลีก ออนไลน์เป็นรูปแบบหนึ่งของการพาณิชย์อิเล็กทรอนิกส์ที่ใช้สำหรับการติดต่อทางธุรกิจระหว่างผู้ซื้อและผู้ขาย ซึ่งเป็นรูปแบบหนึ่งของการค้าส่งที่ไม่มีหน้าร้าน
ปกติแล้วช้อปปิง หมายถึง การซื้อผลิตภัณฑ์ ในบางโอกาสการช้อปปิงนั้นทำไปเพื่อให้ได้มาซึ่งสิ่งจำเป็นเช่น อาหาร และ เสื้อผ้า แต่ว่า บางทีก็สามารถเป็นกิจกรรมนันทนาการ ได้เช่นกัน การช้อปปิงนันทนาการรวมไปถึงการช้อปปิงผ่านหน้าต่าง ซึ่งเป็นการเดินดูร้านค้าโดยไม่จำเป็นต้องซื้อ
ประเภทของช่องทางการค้าปลีก
สถานที่ซื้อขายคือสถาณที่ที่มีการแลกเปลี่ยนสินค้าและการบริการ ในตลาดแบบโบราณ ผู้ขายจะตั้งร้านเพื่อให้ผู้บริโภคเลือกซื้อ ทัวโลกยังมีตลาดแบบโบราณอยู่มากมาย
การแก้ปัญหายิวครั้งสุดท้าย
การแก้ปัญหาชาวยิวครั้งสุดท้าย หรือ มาตรการสุดท้าย (Final Solution ; Die Endlösung) เป็นแผนนาซีสำหรับการฆ่าล้างเผ่าพันธุ์หรือการกำจัดชาวยิวในช่วงสงครามโลกครั้งที่สอง "มาตรการสุดท้ายของปัญหาชาวยิว" เป็นชื่อรหัสนามอย่างเป็นทางสำหรับการสังหารชาวยิวทั้งหมดในการบรรลุถึง ซึ่งไม่ได้จำกัดอยู่ที่ทวีปยุโรป นโยบายนี้เป็นการฆ่าล้างเผ่าพันธุ์โดยเจตนาและอย่างเป็นระบบ ได้มีการเริ่มต้นไปทั่วทั้งดินแดนยุโรปที่ถูกยึดครองโดยเยอรมันเป็นการกำหนดในขั้นตอนและข้อตกลงทางภูมิศาสตร์-การเมืองโดยผู้นำนาซีในเดือนมกราคม ค.ศ. 1942 ที่การประชุมที่วันเซที่ถูกจัดขึ้นใกล้กับกรุงเบอร์ลิน และถึงจุดสูงสุดของฮอโลคอสต์ ซึ่งได้แสดงให้เห็นถึงการสังหารชาวยิวเชื้อสายโปล 90% และสองในสามของประชากรชาวยิวในยุโรป
ลักษณะและระยะเวลาของการตัดสินใจที่นำไปสู่มาตรการสุดท้ายเป็นประเด็นที่ได้รับการศึกษาวิจัยและถกเถียงกันอย่างเข้มข้นของฮอโลคอสต์ โครงการที่ได้ถูกพัฒนาขึ้นในช่วง 25 เดือนแรกของสงครามที่นำไปสู่ความพยายาม "การสังหารครั้งสุดท้ายต่อชาวยิวในอำนาจของเยอรมัน" นักประวัติศาสตร์ส่วนใหญ่ได้เห็นด้วย นักเขียน Christopher Browning ว่ามาตรการสุดท้ายไม่สามารถนำมาประกอบกับการตัดสินใจครั้งเดียวที่ทำขึ้นในช่วงเวลาใดเวลาหนึ่ง "เป็นที่ยอมรับกันโดยทั่วไปว่ากระบวนการตัดสินใจเป็นเวลานานและเพิ่มขึ้น" ในปี ค.ศ. 1940 หลังฝรั่งเศสถูกยึดครอง อาด็อล์ฟ ไอช์มันได้คิดค้นแผนมาดากัสการ์เพื่อโยกย้ายประชากรชาวยิวในยุโรปไปยังอาณานิคมฝรั่งเศส แต่แผนดังกล่าวถูกละเลยด้วยเหตุผลทางด้านโลจิสติกส์ ส่วนใหญ่มาจากการปิดล้อมทางทะเล นอกจากนี้ยังได้มีแผนเบื้องต้นเพื่อเนรเทศชาวยิวไปยังปาเลสไตน์และไซบีเรีย  ในปี ค.ศ. 1941 นักเขียน Raul Hilberg ในช่วงแรกของการสังหารหมู่ หน่วยสังหารเคลื่อนที่ได้เริ่มแสวงหาเหยื่อข้ามดินแดนตะวันออกที่ถูกยึดครอง ในขั้นตอนที่สอง ได้เริ่มต้นไปทั่วทั้งดินแดนยุโรปที่ถูกยึดครองโดยเยอรมัน เหยื่อชาวยิวที่ถูกรวบรวมจะถูกส่งโดยรถไฟมรณะเพื่อไปยังค่ายมรณะที่ถูกสร้างขึ้น เพื่อบรรลุวัตถุประสงค์อย่างเป็นระบบของมาตรการสุดท้าย
วัดโยธินประดิษฐ์
วัดโยธินประดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านบางวัว ตำบลสำโรง อำเภอพระประแดง จังหวัดสมุทรปราการ พื้นที่ตั้งวัดเป็นที่ราบลุ่มอยู่ริมแม่น้ำเจ้าพระยา อาณาเขตทิศเหนือติดต่อกับกรมสรรพาวุธทหารเรือ ทิศตะวันออกติดต่อกับสำนักชีและบ้านเรือนราษฎร ทิศใต้ติดต่อกับที่เอกชน ทิศตะวันตกติดต่อกับแม่น้ำเจ้าพระยา ที่ดินที่ตั้งวัดมีเนื้อที่ 13 ไร่ 3 งาน 22 ตารางวา มีที่ธรณีสงฆ์จำนวน 1 แปลง เนื้อที่ 1 งาน 55 ตารางวา ด้านการศึกษาทางวัดได้เปิดสอนพระปริยัติธรรมมาตั้งแต่ พ.ศ. 2500
วัดโยธินประดิษฐ์สร้างขึ้นเมื่อประมาณ พ.ศ. 2407 น่าจะเป็นวัดโบราณ เล่ากันว่าวัดนี้มีมาแต่เมื่อครั้งท้าวอู่ทองหนีโรคระบาดมา เดิมเป็นที่พักสงฆ์นามว่า วัดโคทอง ต่อมาได้เปลี่ยนเป็น วัดบางวัวไทย ต่อมาปี พ.ศ. 2499 เปลี่ยนชื่อมาเป็น "วัดโยธินประดิษฐ์" ตามชื่อผู้บูรณะ คือ เจ้ากรมสรรพาวุธทหารเรือ ได้รับพระราชทานวิสุงคามสีมาเมื่อประมาณ พ.ศ. 2417
กรรมฐาน
อย่างไรในพระไตรปิฎกภาษาไทยฉบับหลวงแปลคำว่า กมฺมฏฺาน ว่า ฐานะแห่งการงาน มากไปกว่านั้นในพระไตรปิฎกฉบับสยามรัฐพบคำว่า กมฺมฏฺาน เฉพาะในเล่มที่ 13 ข้อที่ 711 ถึง 713 เท่านั้น
"เสยฺยถาปิ มาณว   กสิกมฺมฏฺาน   มหตฺถ   มหากิจฺจ มหาธิกรณ    มหาสมารมฺภ    วิปชฺชมาน   อปฺปปฺผล   โหติ   เอวเมว โข    มาณว    ฆราวาสกมฺมฏฺาน มหตฺถ    มหากิจฺจ   มหาธิกรณ มหาสมารมฺภ   วิปชฺชมาน   อปฺปปฺผล   โหติ   ฯ   เสยฺยถาปิ   มาณว กสิเยว    กมฺมฏฺาน    มหตฺถ   มหากิจฺจ   มหาธิกรณ   มหาสมารมฺภ สมฺปชฺชมาน   มหปฺผล   โหติ  เอวเมว  โข  มาณว  ฆราวาสกมฺมฏฺาน มหตฺถ      มหากิจฺจ     มหาธิกรณ     มหาสมารมฺภ     สมฺปชฺชมาน มหปฺผล   โหติ   ฯ   เสยฺยถาปิ   มาณว   วนิชฺชากมฺมฏฺาน   อปฺปตฺถ อปฺปกิจฺจ    อปฺปาธิกรณ   อปฺปสมารมฺภ   วิปชฺชมาน   อปฺปปฺผล   โหติ เอวเมว    โข    มาณว    ปพฺพชฺชากมฺมฏฺาน    อปฺปตฺถ   อปฺปกิจฺจ อปฺปาธิกรณ   อปฺปสมารมฺภ   วิปชฺชมาน  อปฺปปฺผล  โหติ  ฯ  เสยฺยถาปิ มาณว    วนิชฺชาเยว    กมฺมฏฺาน   อปฺปตฺถ   อปฺปกิจฺจ   อปฺปาธิกรณ อปฺปสมารมฺภ   สมฺปชฺชมาน   มหปฺผล   โหติ   เอวเมว   โข   มาณว ปพฺพชฺชากมฺมฏฺาน    อปฺปตฺถ    อปฺปกิจฺจ   อปฺปาธิกรณ   อปฺปสมารมฺภ สมฺปชฺชมาน มหปฺผล โหตีติ ฯ"
กรรมฐาน 40
กรรมฐาน 40 เป็นอุบาย 40 วิธีที่ใช้ฝึกจิตให้เกิดสมาธิ ก็คือสิ่งที่เอามาให้จิตกำหนด เพื่อชักนำให้เกิดสมาธิ พอจิตกำหนดจับสิ่งนี้เข้าแล้ว จะชักนำให้จิตแน่วแน่อยู่กับสิ่งนี้ จนเป็นสมาธิได้มั่นคงและเร็วที่สุด ในคัมภีร์อรรถกถาและปกรณ์ ได้รวบรวมแสดงกรรมฐานไว้ 40 อย่าง คือ
<div class="NavHead" style="font-weight: Normal;width:100%;padding:0; border:1px #aaaaaa solid; border-width:1px 1px 1px 1px;">รายละเอียด อรูป 4
ขีดขั้นความสำเร็จ
<div class="NavHead" style="font-weight: Normal;width:100%;padding:0; border:1px #aaaaaa solid; border-width:1px 1px 1px 1px;">ขีดขั้นความสำเร็จของกรรมฐานแต่ละประเภท
กรรมฐาน 2 อย่าง
ในคัมภีร์ทางพระอภิธรรมบรรยายเกี่ยวกับกรรมฐานไว้ว่า การงานที่เป็นเหตุแห่งการบรรลุธรรม และแบ่งกรรมฐานเป็นสองอย่าง คือ
รินะ เอ็นโด
รินะ เอ็นโด (เกิดเมื่อวันที่ 4 ตุลาคม ค.ศ. 2005) เป็นนักแสดงเด็กชาวญี่ปุ่น เริ่มแสดงละครตั้งแต่ปี ค.ศ. 2009
นักเต้นแบกโลง
กลุ่มของพวกเขาเริ่มเป็นรู้จักในวงกว้างเมื่อบีบีซีได้เผยแพร่เรื่องราวของพวกเขาในปี พ.ศ. 2560 ต่อมาภาพการเต้นแบกโลงบางส่วนจากคลิปข่าวดังกล่าวกลายมาเป็นมีมบนอินเทอร์เน็ตในช่วงต้นปี พ.ศ. 2563 ท่ามกลางการระบาดทั่วของไวรัสโคโรนา พ.ศ. 2562–2563
ต้นกำเนิด
กลุ่มนักเต้นแบกโลงเริ่มต้นนำโดยเบนจามิน ไอดู ซึ่งเดิมทีได้เริ่มตั้งกลุ่มรับแบกโลงศพรูปแบบปกติ ต่อมาเขามีแนวความคิดที่ใส่การเต้นรำลงไปในการแบกโลงของพวกเขา โดยเป็นการเพิ่มมูลค่าในงานของเขาขึ้นจากปกติด้วย กลุ่มนักเต้นแบกโลงนี้เริ่มที่เป็นที่รู้จักครั้งแรกในปี พ.ศ. 2560 จากรายงานข่าวของบีบีซี เวิลด์นิวส์
ในวัฒนธรรมร่วมสมัย
ในช่วงปลายเดือนมีนาคม พ.ศ. 2563 DigiNeko ยูทูบเบอร์ได้อัปโหลดวิดีโอของกลุ่มนักเต้นแบกโลงประกอบจังหวะกับเพลง Astronomia ลงบนยูทูบ ทำให้เกิดเป็นกระแสบนอินเทอร์เน็ตอย่างมาก ต่อมาในเดือนเมษายน กลุ่มนักเต้นแบกโลงเป็นที่รู้จักในฐานะมีมตลกร้าย กล่าวคือวิดีโอจะเริ่มด้วยภาพของผู้คนกำลังจะประสบอุบัติเหตุแล้วภาพจะตัดไปยังคลิปของนักเต้นแบกโลงขณะกำลังปฏิบัติหน้าที่ (เสมือนว่าผู้ประสบเหตุในคลิปก่อนหน้าได้อยู่ในพิธีนี้แล้ว) กลายเป็นคลิปที่มีทำซ้ำ ดัดแปลง และอัปโหลดลงบนยูทูบ เรดดิต และติ๊กต๊อกเป็นจำนวนมาก โดยคลิปมักจะประกอบจังหวะกับเพลง "Astronomia" ที่แต่งโดย Tony Igy นักดนตรีชาวรัสเซียและรีมิกซ์โดย Vicetone ดูโอ้ชาวดัตช์ แม้ในบางครั้งจะใช้เพลง "You Know I'll Go Get" โดยดีเจ Haning และ Rizky Ayuba (เป็นเพลงฉบับรีมิกซ์ของเพลง Finally Found You ที่แต่งโดย Enrique Iglesias) หรือเพลงทรับเบิลอิสอะเฟรนด์ของเล็งกา โดยมีมนี้มักใช้เกี่ยวกับการระบาดทั่วของไวรัสโคโรนา พ.ศ. 2562–2563 ซึ่งทำให้มีมนี้เป็นที่แพร่หลายมากขึ้นอีกด้วย
ในประเทศบราซิลมีมนี้ได้กลายเป็นที่แพร่หลายจนลงบนป้ายโฆษณาขนาดใหญ่ริมถนนที่มีภาพของนักเต้นแบกโลงพร้อมข้อความประกกอบ 'stay home or dance with us' (อยู่บ้านหรือเต้นกับพวกเรา) ในเดือนพฤษภาคม ทางกลุ่มนี้ได้เผยแพร่วิดีโอพร้อมข้อความประกอบที่พวกเขาได้รับการกล่าวถึงข้างต้นเพื่อเน้นย้ำให้ผู้ชมเลือกที่จะ "อยู่บ้านหรือเต้นกับพวกเรา"
ผู้นำพรรค Libertarian party ในจอร์เจีย "Girchi" ได้แต่งกายด้วยชุด Chokha อันเป็นชุดประจำชาติจอร์เจีย และทำวิดีโอในรูปแบบดังกล่าว
ในเดือนพฤษภาคม พ.ศ. 2563 ดอนัลด์ ทรัมป์ ประธานาธิบดีสหรัฐ ได้แชร์วิดีโอกลุ่มนักเต้นแบกโลงฉบับที่ตัดต่อลงบนสื่อสังคมของเขา เพื่อตอบโต้การให้สัมภาษณ์ของโจ ไบเดิน ซึ่งโจเคยดำรงตำแหน่งรองประธานาธิบดีในสมัยบารัก โอบามาเป็นประธานาธิบดี และกำลังเป็นตัวแทนพรรคเดโมแครตที่เข้าชิงตำแหน่งประธานาธิบดีในการเลือกตั้งประธานาธิบดีสหรัฐ พ.ศ. 2563 โดยในวิดีโอดังกล่าว สัญลักษณ์การรณรงค์การเลือกโจถูกแปะติดกับโลงศพในคลิปนั้น
ฟุมิ ดัง
ฟุมิ ดัง (เกิดเมื่อวันที่ 5 มิถุนายน ค.ศ. 1954) เป็นนักแสดงหญิงชาวญี่ปุ่น
วัดชมนิมิตร
วัดชมนิมิตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 ตำบลบางจาก อำเภอพระประแดง จังหวัดสมุทรปราการ มีเนื้อที่ทั้งหมด 32 ไร่ 3 งาน 32 ตารางวา
วัดชมนิมิตรเดิมชื่อ วัดใหม่คลองตายวง ด้วยเหตุว่าตั้งอยู่ติดกับคลองตายวง สร้างเมื่อ พ.ศ. 2477 โดยมีนางสาวแดง แต้สุจิ เป็นผู้ถวายที่ดินและดำเนินการสร้างวัด ต่อมาได้เปลี่ยนชื่อเป็น "วัดชมนิมิตร" เมื่อวันที่ 7 กันยายน พ.ศ. 2504 ได้พระราชทานวิสุงคามสีมาเมื่อวันที่ 22 กันยายน พ.ศ. 2482 ได้ผูกพัทธสีมาเมื่อวันที่ 27 มีนาคม พ.ศ. 2488 โรงเรียนสอนพระปริยัติธรรมแผนกธรรมเปิดสอนเมื่อ พ.ศ. 2480
ในสมัยหลวงปู่ชมหรือพระครูชม อุตฺตโม เจ้าอาวาสรูปแรก ท่านได้สร้างกุฏิ ศาลาการเปรียญ หอระฆัง และโรงเรียน ต่อมาหลวงพ่อเชิดพัฒนาวัดต่อมา ปัจจุบันมีเจ้าอาวาสคือ พระครูสุคนธ์สีลคุณ
ปูชนียวัตถุในวัดได้แก่ รูปหล่อหลวงปู่ชม รูปหล่อหลวงปู่เชิด รูปหล่อหลวงปู่ปาน พระพุทธรูปปางห้ามญาติทรงเครื่อง พระพุทธรูปปางเปิดโลกทรงเครื่อง พระพุทธรูปปางสะดุ้งมาร และพระพุทธรูปประจำวันต่าง ๆ
วัดป่าซางงาม (จังหวัดลำพูน)
วัดป่าซางงาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลป่าซาง อำเภอป่าซาง จังหวัดลำพูน ที่ดินตั้งวัดมีเนื้อที่ 3 ไร่ 34 ตารางวา
วัดป่าซางงามตั้งวัดเมื่อ พ.ศ. 2451 ตามประวัติวัดแจ้งว่าสร้างประมาณ พ.ศ. 2380 เดิมเป็นวัดร้างมาก่อน ต่อมาครูบานันทา ธุดงค์มาจากเมืองยองหรือสิบสองปันนา เป็นผู้ทำการบูรณะก่อสร้างขึ้น นอกจากนั้นยังได้จัดตั้งห้องสมุดขึ้นในวัดป่าซาง เมื่อ พ.ศ. 2493
อาคารเสนาสนะที่สำคัญ ได้แก่ วิหาร ศาลาการเปรียญ กุฏิสงฆ์ ศาลาอเนกประสงศ์ ศาลาบำเพ็ญกุศล หอระฆัง หอไตรมีลักษณะเป็นตึกทึบสองชั้น หลังคาลดชั้นแบบล้านนา หน้าต่างชั้นบนมีขนาดเล็ก เขียนลวดลายเทวดา และโรงครัว
ปูชนียวัตถุที่สำคัญ ได้แก่ พระพุทธรูป สมเด็จพระศรีวิฬุลกาวิลประทาน หล่อด้วยโลหะศิลปะสุโขทัยผสมเชียงแสน ชาวบ้านนิยมเรียกว่า พระเจ้าวัดน้อย และมี พระพุทธมงคลสรากร ปางประทานพร ธรรมาสน์สร้างด้วยไม้สัก มีจารึกเป็นอักษรล้านนา จานติดแผ่นไม้สักปิดทอง สร้างเมื่อ พ.ศ. 2376 และมีวิหารแก้ว รูปแบบสถาปัตยกรรมร่วมสมัย เสาทุกต้นประดับด้วยกระจกแก้ว ประดิษฐาน พระพุทธมงคลสราการ ปางมารวิชัย มีเรือนแก้ว คล้ายพระพุทธชินราช และมีพิพิธภัณฑ์ที่จัดแสดงโบราณวัตุศิลปวัตถุของวัดและชุมชน ตั้งอยู่ในอาคารศรัทธานฤมิตร (บุญฮอมอนุสรณ์) โดยห้องจัดแสดงเป็นห้องขนาดใหญ่ 1 ห้องและห้องขนาดเล็ก 1 ห้อง มีโบราณวัตถุศิลปวัตถุ เช่น พระพุทธรูป ส่วนประกอบสถาปัตยกรรมล้านนา หีบพระธรรม ผ้าทอชนกลุ่มน้อย อาวุธโบราณ เครื่องถ้วยจีน กลองมโหระทึก ซากสัตว์ดึกดำบรรพ์ เครื่องมือหิน เป็นต้น
แฮร์โมโปลิส
แฮร์โมโปลิส (Ἑρμούπολις, "นครแห่งเฮอร์มีส"), แฮร์โมโปลิสมักนา, แฮร์โมโปลิสเมกาแล (Ἑρμοῦ πόλις μεγάλη), คามาเนา (ḫmnw, ), ชโมน (Ϣⲙⲟⲩⲛ) หรือ อัลอัชมูนัยน์ (الأشمونين) เป็นเมืองขนาดใหญ่ในสมัยอียิปต์โบราณ ซึ่งตั้งอยู่ใกล้พรมแดนระหว่างดินแดนอียิปต์ล่างกับอียิปต์บน